Vanha alkuperäinen Suomal. Virsi, N:o 380
1.

 Miksi ulkona niin kauvan
 Viivyt, Herran siunattu?
 Tule sisään, kovin aivan
 Olen raukka vaivattu.
 Tule, Jesu armias,
 Tyköni Sun turvallas,
 Tule mua virvoittamaan,
 Kuolemasta kirvoittamaan.

2.

 Laki Herran vihaa suurta,
 Onnetointa osoittaa,
 Sydäntäni myöten juurta
 Haikiasti haavoittaa;
 Piru kiusaa kanteellaan,
 Omatunto nuhdellaan,
 Kaikki soimaa, päälle kantaa,
 Eikä tahdo levon antaa.

3.

 Jos nyt vaivastani tästä,
 Joka mua murentaa,
 Mielin jolla neuvoin päästä,
 Ja niin huolet huojentaa,
 Apua en keltäkään
 Löydä, ystävältäkään.
 Kaikki, kuin maailma tarjoo,
 Katoo äkisti kuin varjo.

4.

 Niinkuin savu tuuleen, hajoo
 Kunnia ja korkeus,
 Pian käsistä pois vajoo
 Tavara ja rikkaus.
 Jos mä olen iloinen,
 Niinkuin kedon kukkainen,
 Riemu raukee, pian puuttuu,
 Pian murheeksikin muuttuu.

5.

 Jesu, minulle köyhälle
 Olet apu ainoa,
 Mua Sanallas pyhällä
 Virvota ja lohduta
 Vastoin Pyhää Lakias
 Ja Sun uhkauksias;
 Ansiostas avun tuotan,
 Siihen itsiäni luotan *).

6.

 Rakas Jesu, ystäväni,
 Tule sisään sydämeen.
 Että saisin mieleheeni
 Jälleen rauhan kadonneen;
 Sinä tiedät parhaitten,
 Mitä minä tarvitsen;
 Tykönäsi levon laina,
 Anteeksi suo synnit aina.

7.

 Minua kuin kurittanet
 Kautta vastoinkäymisen,
 Uskon sillä vahvistanet,
 Lopun suonet suloisen.
 Tukeva on toivoni,
 Että vihdoin sieluni
 Ruumiin kanssa yhdistelet,
 Taivaan iloon johdattelet.

[Gustaf Reinhold] B[lom]q[vis]t.

*) Tämä värsy muuten kauniisti juoksevassa virressä soipi meidän korvissa kyllä kankeesti, eikä ole, meidän luulomme mukaan, aina käypäkään oikeelle mitallensa, niinkuin jo ensimäinen rivi: ”Jesu, minulle köyhälle”, näyttää. Olemme koittaneet sen siaan sommitella toisen pienillä sanoin muutoksilla, jonka myös tässä painatamme:

V. 5.

 Sinuun, Jesu, täällä luotan,
 Olet apu ainoa,
 Sanastasi turvaa tuotan,
 Lohdutusta, valoa;
 Vastoin pyhää lakias
 Ja Sun uhkauksias
 Ansiosi avun antaa,
 Sydämmeeni levon kantaa.

P. A.

Lähde: Kuopion Hippakunnan Sanomia 30.7.1859.

Anonyymi
Gustaf Reinhold Blomqvist
Virret
Kuopion Hippakunnan Sanomia
1859